CELEX: 32010D0228
Language: hu
Date: 2010-04-21 00:00:00
Title: 2010/228/: A Bizottság határozata ( 2010. április 21. ) a Morinda citrifolia gyümölcsből készült pürének és sűrítménynek a 258/97/EK európai parlamenti és tanácsi rendelet szerinti új élelmiszer-összetevőként történő forgalomba hozatalának engedélyezéséről (az értesítés a C(2010) 2397. számú dokumentummal történt)

23.4.2010   
            
            
               HU
            
            
               Az Európai Unió Hivatalos Lapja
            
            
               L 102/49
            
         A BIZOTTSÁG HATÁROZATA
   (2010. április 21.)
   a Morinda citrifolia gyümölcsből készült pürének és sűrítménynek a 258/97/EK európai parlamenti és tanácsi rendelet szerinti új élelmiszer-összetevőként történő forgalomba hozatalának engedélyezéséről
   (az értesítés a C(2010) 2397. számú dokumentummal történt)
   (Csak az angol nyelvű szöveg hiteles)
   (2010/228/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2006. április 20-án a Tahitian Noni International Inc. kérelmezte az illetékes belga hatóságoknál a Morinda citrifolia gyümölcsből készült püré és sűrítmény új élelmiszer-összetevőként való forgalomba hozatalát.
            
         
               (2)
            
            
               2007. február 28-án Belgium illetékes élelmiszer-értékelő testülete kibocsátotta előzetes értékelő jelentését. Jelentésében azt a következtetést vonta le, hogy a Morinda citrifolia gyümölcsből készült püré és sűrítmény élelmiszer-összetevőként való használata elfogadható.
            
         
               (3)
            
            
               A Bizottság az előzetes értékelő jelentést 2007. március 28-án az összes tagállamhoz továbbította.
            
         
               (4)
            
            
               A 258/97/EK rendelet 6. cikkének (4) bekezdésében meghatározott 60 napos időszak alatt az említett előírásnak megfelelően indokolt kifogásokat emeltek a termék fogalomba hozatalával szemben.
            
         
               (5)
            
            
               Ezért 2007. november 7-én konzultációra került sor az Európai Élelmiszerbiztonsági Hatósággal (EFSA).
            
         
               (6)
            
            
               2009. március 13-án az EFSA diétás termékekkel, táplálkozással és allergiákkal foglalkozó testülete az Európai Bizottság kérésére a Morinda citrifolia (Noni) gyümölcspüré és -sűrítmény biztonságosságáról szóló szakvéleményében azt a következtetést vonta le, hogy a Morinda citrifolia gyümölcspüré és -sűrítmény új élelmiszer-összetevőként való alkalmazása a teljes lakosság számára biztonságos.
            
         
               (7)
            
            
               A tudományos értékelés alapján megállapítást nyert, hogy a Morinda citrifolia gyümölcsből készült püré és sűrítmény megfelel a 258/97/EK rendelet 3. cikkének (1) bekezdésében meghatározott feltételeknek.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az I. mellékletben meghatározott, a Morinda citrifolia (Noni) gyümölcsből készült püré és sűrítmény az Unióban új élelmiszer-összetevőként a II. mellékletben felsorolt felhasználási célokra forgalomba hozható.
   2. cikk
   Az e határozattal engedélyezett Morinda citrifolia gyümölcspüré megjelölése az azt tartalmazó élelmiszer címkéjén: „Morinda citrifolia gyümölcspüré” vagy „Noni gyümölcspüré”.
   Az e határozattal engedélyezett Morinda citrifolia gyümölcssűrítmény megjelölése az azt tartalmazó élelmiszer címkéjén: „Morinda citrifolia gyümölcssűrítmény” vagy „Noni gyümölcssűrítmény”.
   3. cikk
   E határozat címzettje a Tahitian Noni International Inc., 333 West River Park Drive, Provo, Utah 84604, USA.
   
      Kelt Brüsszelben, 2010. április 21-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 43., 1997.2.14., 1. o.
   
      I. MELLÉKLET
      
         A Morinda citrifolia gyümölcspürére és -sűrítményre vonatkozó előírások
      
      Leírás:
      A Morinda citrifolia gyümölcsöt kézzel gyűjtik be. A magokat és a héjat mechanikusan távolítják el a gyümölcspüréből. A pasztőrözést követően a pürét aszeptikus tárolóedényekbe töltik, és alacsony hőmérsékleten tárolják.
      A Morinda citrifolia sűrítmény M. citrifolia püréből készül pektinbontó enzimekkel történő kezeléssel (50–60 °C-on, 1–2 órán át). A pürét ezután felmelegítik a pektinázok inaktiválása céljából, majd azonnal lehűtik. A levet dekanter centrifugával választják el. Ezt követően a levet begyűjtik és pasztőrözik, majd vákuumlepárlóval sűrítik 6–8 brix kezdeti sűrűségről 49–51 brix végleges sűrűségűre.
      
                  A Morinda citrifolia gyümölcspüré és -sűrítmény összetétele
               
            
                  Nedvesség
               
               
                  89–93 %
               
               
                  48–53 %
               
            
                  Fehérje
               
               
                  < 0,6 g/100 g
               
               
                  3–3,5 g/100 g
               
            
                  Zsír
               
               
                  < 0,2 g/100 g
               
               
                  < 0,04 g/100 g
               
            
                  Hamu
               
               
                  < 1 g/100 g
               
               
                  4,5–5 g/100 g
               
            
                  Összes szénhidrát
               
               
                  5–10 g/100 g
               
               
                  37–45 g/100 g
               
            
                  Fruktóz
               
               
                  0,5–2 g/100 g
               
               
                  9–11 g/100 g
               
            
                  Glükóz
               
               
                  0,5–2 g/100 g
               
               
                  9–11 g/100 g
               
            
                  Élelmi rost
               
               
                  1,5–3 g/100 g
               
               
                  1,5–5 g/100 g
               
            
                  5,15-dimetil-morindol (1)
                  
               
               
                  0,19–0,20 μg/mL
               
               
                  0,11–0,77 μg/mL
               
            
                  Lucidin (1)
                  
               
               
                  Nem mutatható ki
               
               
                  Nem mutatható ki
               
            
                  Alizarin (1)
                  
               
               
                  Nem mutatható ki
               
               
                  Nem mutatható ki
               
            
                  Rubiadin (1)
                  
               
               
                  Nem mutatható ki
               
               
                  Nem mutatható ki
               
            
         (1)  A Morinda citrifolia gyümölcspürében és -sűrítményben előforduló antrakinonok elemzésének kérelmezője által kifejlesztett és validált HPLC-UV módszerrel.
      Kimutatási határ: 2,5 ng/mL (5.15 dimetil-morindol); 50,0 ng/mL (lucidin); 6,3 ng/mL (alizarin) és 62,5 ng/mL (rubiadin).
   
   
      II. MELLÉKLET
      
         A Morinda citrifolia gyümölcspüré és -sűrítmény felhasználása
      
      
                  Felhasználási kör
               
               
                  A Morinda citrifolia gyümölcs legnagyobb használati koncentrációja
               
            
                  püré
               
               
                  sűrítmény
               
            
                  Cukorka/cukrászáru
               
               
                  45 g/100 g
               
               
                  10 g/100 g
               
            
                  Müzliszeletek („egyéb termékek kategória”)
               
               
                  53 g/100 g
               
               
                  12 g/100 g
               
            
                  Étkezési italporból készült italkeverékek (száraz súly)
               
               
                  53 g/100 g
               
               
                  12 g/100 g
               
            
                  Szénsavas italok
               
               
                  11 g/100 g
               
               
                  3 g/100 g
               
            
                  Jégkrém és szorbet
               
               
                  31 g/100 g
               
               
                  7 g/100 g
               
            
                  Joghurt
               
               
                  12 g/100 g
               
               
                  3 g/100 g
               
            
                  Kekszek
               
               
                  53 g/100 g
               
               
                  12 g/100 g
               
            
                  Kalácsfélék, torták és sütemények
               
               
                  53 g/100 g
               
               
                  12 g/100 g
               
            
                  Gabonapelyhek (teljes kiőrlésű)
               
               
                  88 g/100 g
               
               
                  20 g/100 g
               
            
                  Dzsemek és gyümölcskocsonyák (gyümölcskonzervek)
               
               
                  
                      (1) 133 g/100 g
               
               
                  30 g/100 g
               
            
                  Édes kenhető készítmények, töltelékek és bevonatok
               
               
                  31 g/100 g
               
               
                  7 g/100 g
               
            
                  Fűszeres szószok, savanyúságok, húslevek és ízesítők
               
               
                  88 g/100 g
               
               
                  20 g/100 g
               
            
                  Étrend-kiegészítők (a 2002/46/EK európai parlamenti és tanácsi irányelvnek megfelelően (2))
               
               
                  26 g napi adag a gyártó ajánlása szerint
               
               
                  6 g napi adag a gyártó ajánlása szerint
               
            
         (1)  100 g végtermék előállításához szükséges előkezelési mennyiség alapján.
      
         (2)  HL L 183., 2002.7.12., 51. o.